**Gweddïau i’w harfer yng nghyd-destun Rhoi Organau**

**Dros y Sawl sy’n disgwyl cael Trawsblaniad o Organ, neu’r Sawl sy’n Aros am Organ Addas.**

*Gellir offrymu’r gweddïau hyn ar y cyd â gweddïau am iachâd:*

*(Naill ai)*

Dduw’r Creawdwr,

anadl bywyd,

drwy wyddoniaeth feddygol rhoddaist i ni

y sgíl a’r gallu i drawsblannu organau,

gan adnewyddu bywyd y rhai sy’n ddifrifol wael.  
Bendithia (*E*), sy’n disgwyl y rhodd o (*enw’r Organ*)

i wella cyflwr ei *fywyd/bywyd*.

Rhyddha *ef/hi* o afael ofn a phoen,  
yn enw Iesu Grist,ein Harglwydd. **Amen.**

*(Neu)*

Dduw’r Iachäwr,  
y mae (*E*) yn aros yn y cysgodion, lle mae poen a dioddefaint,  
lle mae clefyd a marwoldeb.   
Gweddïwn y daw diwedd buan i’r aros hwn

ac y caiff rodd o organ iach;

trawsblaniad llwyddiannus  
a gwellhad cyflym;

drwy Iesu Grist, ein goleuni a’n hiachawdwriaeth. **Amen.**

**Dros y rhai sy’n ystyried Rhoi Organ**

Dduw’r Creawdwr,

anfon dy Ysbryd Glân ar wŷr a gwragedd,

fel y byddont yn teimlo yn eu calon  
yr awydd i gyfrannu o’u hiechyd i eraill,

drwy *roi gwaed/gofrestru i roi mêr neu aren/ymrwymo i roi organ(au).*A chyffwrdd â chalonnau’r teuluoedd hynny  
sydd wyneb yn wyneb â marwolaeth anwylyd,  
fel y cânt, a hwythau yng nghysgodion galar,  
y nerth i estyn y rhodd o fywyd i eraill;

gweddïwn hyn yn enw Iesu. **Amen.**

**Dros y rhai sydd ar fin Rhoi Organ**

*Gellir arfer y weddi hon ar y cyd â gosod dwylo ac eneinio:*

Dduw tragwyddol,

bendithia haelioni ysbryd (*E*)

*wrth iddo/iddi* benderfynu rhoi *(Organ),*

fel y gwneir, drwy’r rhodd hon, fywyd rhywun arall yn gyflawn.

Cyfnertha dy wasanaethydd (*E*) wrth *iddo/iddi* ymbaratoicalon a meddwl

i fynd i mewn i ogoniant, gyda’r holl saint;

drwy Iesu Grist, dy Fab, ein Harglwydd,

sy’n byw ac yn teyrnasu gyda thi

yn undod yr Ysbryd Glân,

un Duw, yn awr ac am byth. **Amen.**

*Gellir arfer y weddi hon wedi i berson benderfynu y bydd yn rhoi organ:*

Hollalluog a bythfywiol Dduw,

bendithia dy wasanaethydd (*E*),

wrth *iddo/iddi* benderfynu rhoi *(enw’r Organ)*

ar ôl marwolaeth,

fel y gwneir yn sicr fod eraill sy’n dioddef yn cael bywyd.

Gweddïwn hyn yn enw Iesu. **Amen.**

**Dros y rhai sy’n Derbyn Organ**

*Gellir arfer y weddi hon ar y cyd â gweddïau eraill am iachâd:*

Hollalluog Dduw,

y bu i’th Fab, Iesu Grist, adfer y sawl oedd glaf i iechyd llwyr, mewn meddwl a chorff,

bendithia (*E*) wrth *iddo/iddi* dderbyn *y/yr* *(enw’r Organ)* a roddwyd.

Dyro *iddo/iddi’r* rhodd o iechyd,

fel y gall barhau i’th wasanaethu di, â gobaith ac â diolch.

Gweddïwn, hefyd, dros y sawl a wnaeth y rhodd a thros y teulu,

y bu iddynt, yn eu dewrder a’u tosturi, wneud y trawsblaniad hyn yn bosibl.

Gweddïwn hynyn enw Iesu. **Amen.**

**Dros deuluoedd y Sawl sy’n Rhoi**

Dduw haelfrydig,

diolchwn am fywyd (*E*),

a oedd yn barod i roi *(enw’r Organ)*

er mwyn estyn y rhodd o fywyd i rywun arall.

Diolchwn iti am ddewrder teulu (*E*), sy’n cefnogi’r penderfyniad hwn.

Gweddïwn y bydd pwy bynnag a dderbynio’r *(enw’r Organ)* *hwn/hon*

yn parhau i fyw a gobeithio yn dy gariad.

Gweddïwn hyn yn enw Iesu. **Amen.**